b'\n_START_ARTICLE_\nZastava M76\n_START_SECTION_\nDelovanje\n_START_PARAGRAPH_\nKot vse druge ostrostrelske pu\xc5\xa1ke, je M76 namenjena uni\xc4\x8devanju \xc5\xbeivih ciljev na velikih razdaljah. V rokah za\xc4\x8detnika je u\xc4\x8dinkovita do 600 m, v rokah izku\xc5\xa1enega ostrostrelca pa vse do 1000 m._NEWLINE_M76 deluje na osnovi kala\xc5\xa1nikov sistema, ki je prirejen za ve\xc4\x8dje in mo\xc4\x8dnej\xc5\xa1e strelivo 7,9\xc2\xa0mm.  Oro\xc5\xbeje deluje samo v polavtomatskem na\xc4\x8dinu. Varovalka je enaka tisti na navadni kala\xc5\xa1nikov avtomatski pu\xc5\xa1ki, le da ima dva polo\xc5\xbeaja namesto treh (brez avtomatskega streljanja) in polo\xc5\xbeaja sta: zgoraj U kot uko\xc4\x8deno (zaklenjeno) in spodaj J kot jedina\xc4\x8dno (polavtomatsko)._NEWLINE_Deli ostrostrelne pu\xc5\xa1ke M76 so: cevi z razbijalom plamena, plinske komore z regulatorjem odvodnih plinov, zaklepi\xc5\xa1\xc4\x8da s pi\xc5\xa1tolskim ro\xc4\x8dajem in pokrovom, plinskega cilindra, mehanizma za pro\xc5\xbeenje, zaklepa z nosilcem in batom, lesenih oblog, kopita, bajoneta z \xc5\xbelebom, v nekaterih primerih tudi no\xc5\xbeic, opti\xc4\x8dnega merka z nosilcem, okvirja in rezervnega orodja ter pribora._NEWLINE_M76 uporablja naboj kalibra 7,92x57 mm (najbolj znan iz pu\xc5\xa1ke Mauser Kar98k, ima pa ve\xc4\x8d kineti\xc4\x8dne energije kot 7,62x39 in 5,56x45 skupaj) z univerzalnim in ozna\xc4\x8devalnim zrnom, izdelav v tovarni Prvi Partizan (U\xc5\xbeice). Jugoslovanska ostrostrelna razli\xc4\x8dica naboja 7,9mm Mauser, ki se uporablja v pu\xc5\xa1ki ima naziv M75 in se razlikuje od jugoslovanskega M49.\n_START_SECTION_\nDaljnogled\n_START_PARAGRAPH_\nZa merjenje se uporablja daljnogled ON M76 sarajevske tovarne Zrak z osvetljenim kri\xc5\xbecem in 4x pove\xc4\x8davo, a so konstruktorji obdr\xc5\xbeali oba mehani\xc4\x8dna merka. V za\xc4\x8detku devetdesetih so na M76 name\xc5\xa1\xc4\x8dali tudi daljnogled M93 (kopijo tistega na Dragunov SVD) s 6x pove\xc4\x8davo,_NEWLINE_Na njo se pa da nastaviti tudi pasivno oziroma no\xc4\x8dno namerilno napravo PN 5x80 druge generacije za streljanje pono\xc4\x8di. Ta deluje tako, da pono\xc4\x8di absorbira vso infrarde\xc4\x8do svetlobo Lune, zvezd in drugi objektov in jo oja\xc4\x8da do 30.000-krat.\n_START_SECTION_\nRazbijalec plamena\n_START_PARAGRAPH_\nNa cev je name\xc5\xa1\xc4\x8den razbijalec plamena, ki ne uti\xc5\xa1a zvoka projektila zaradi nadzvo\xc4\x8dne hitrosti zrna, ampak le prikrije plamen na ustju cevi. Mogo\xc4\x8de je uporabiti tudi naboje s podzvo\xc4\x8dno hitrostjo, ti imajo zadovoljiv u\xc4\x8dinek le na razdalje do 300 ali 400 m.\n_START_SECTION_\nUporaba\n_START_PARAGRAPH_\nPolavtomatska ostrostrelska pu\xc5\xa1ka M76 je bila uporabljena v spopadih na prostoru biv\xc5\xa1e SFRJ z zadovoljivim u\xc4\x8dinkom (\xc5\xa1e posebej v pouli\xc4\x8dnih bojih-Karlovca, Derventa, Sarajeva...). Kot vse pu\xc5\xa1ke kala\xc5\xa1nikov sistema se je izkazala za zelo enostavno in zanesljivo ter robustno, a so na dan pri\xc5\xa1le tudi njene napake, kot so daljnogled s premalim dosegom in neergonomska varovalka. Je relativno natan\xc4\x8dna (1,5-2 kotni minuti)._NEWLINE_Naslednica pu\xc5\xa1ke M76 je Zastava M91, ki ima mo\xc4\x8dnej\xc5\xa1i daljnogled, kopito zelo podobno tistemu na ruski pu\xc5\xa1ki Dragunov SVD in \xc5\xa1ibkej\xc5\xa1e strelivo 7,62x54R mm.'